Regeringens helt store nummer - som den også gik til valg på at indføre - er en ret til tidligere pension for de mest nedslidte danskere. Et emne der blandt iagttagere anses som et af valgperiodens altoverskyggende temaer. Også det tema berørte Mette Frederiksen.

Nogle forældre kommer fra lande, hvor vold mod børn er tilladt. Det er det ikke i Danmark. I Danmark er det forbudt at slå sine børn. Og piger skal have samme frihed som drenge. Statsminister Mette Frederiksen (S)

- Nogle har knoklet så meget, at kroppen ikke kan blive ved. Det er ikke retfærdigt, at I, der har haft det hårdeste arbejde - eller været flest år på arbejdsmarkedet - skal opleve, at velfærdssamfundet ikke er der for jer, når I har brug for det, sagde statsministeren.

Imidlertid uden at blive mere konkret på, hvornår regeringen forventer at være klar med et udkast til en aftale på området.

Også vanvidskørsel, fyrværkeri-skyderier, bandeopgør og fremmedkrigere blev nævnt i talen. Formentlig med god grund. Til foråret indleder regeringen forhandlingerne om et nyt politiforlig.

FAKTA: Næsten 14.000 børn og unge er anbragt uden for hjemmet

Statsminister Mette Frederiksen (S) vil have udsatte børn anbragt hurtigere uden for hjemmet og bebuder desuden flere tvangsadoptioner.

Her følger en statistik over, hvor mange børn og unge der er anbragt uden for hjemmets fire vægge: